แฟนของผมกินยาคุมฉึกเฉินวันนี้ประมาน18.30 หลังจากนั้นประมาณ1ทุ่มเทอมีเลือดไหลออกมาเล็กน้อยเป็นเพราะอะไรคับ แล้วตอนนี้ แฟนผมก็ยังไม่มีผลข้างเคียงจากยาเลย เพราะอะไรคับ
สวัสดีค่ะ หากได้ทานยาคุมฉุกเฉินไปในเวลา 18.30 น. หลังจากนั้นประมาณ 19.00 น. ได้มีเลือดออกมาจากช่องคลอด เลือดดังกล่าวไม่น่าเป็นผลจากยาคุมฉุกเฉิน เพราะเพิ่งได้ทานไปยังไม่ถึง 1 ชั่วโมง ดังนั้น เลือดที่ออก จึงอาจเกิดจากสาเหตุอื่นๆ เช่น1. เลือดออกช่วงไข่ตก หากเลือดที่ออกอยู่ในช่วงกึ่งกลางของรอบประจำเดือน และมีปริมาณเพียงเล็กน้อย หากออกมาเพียง 1 วัน เลือดดังกล่าวก็น่าจะเป็นเลือดออกวันไข่ตกได้2. มีการอักเสบติดเชื้อในโพรงมดลูก แต่เลือดมักออกมาปริมาณพอสมควร และจะออกมาอีกเรื่อยๆ รวมถึงมีตกขาวที่ผิดปกติร่วมด้วย และอาจมีปัสสาวะผิดปกติ มีไข้3. ผลจากการใช้ยาฮอร์โมนอื่นๆ ที่อาจใช้อยู่ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ4. ความผิดปกติที่มดลูกและรังไข่ เช่น มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่ก็จะต้องมีอาการเลือดออกผิดปกติมาอีกเรื่อยๆนอกจากนี้ หากก่อนหน้านี้ 1-2 สัปดาห์ ได้เคยมีเพศสัมพันธ์ ก็อาจเป็นเลือดล้างหน้าเด็กได้ ซึ่งจะมีปริมาณเล็กน้อยและออกเพียง 1-2 วันได้หากไม่มีเลือดออกมาอีก ก็ไม่ได้อันตรายอะไร แต่หากยังคงมีเลือดออกแบบกะปริดกะปรอยมาอีกเรื่อยๆ หรือมีปวดท้องน้อยเรื่อยๆ หรือตกขาวที่ผิดปกติร่วมด้วย ก็ควรไปพบแพทย์เพื่อตรวจหาสาเหตุค่ะอย่างไรก็ตาม หลังจากนี้ไปประมาณ 4-7 วัน ผลของยาคุมฉุกเฉิน อาจทำมให้บางรายอาจมีเลือดออกมาได้นาน 1-4 วัน โดยเลือดอาจมีปริมาณน้อยหรือมากก็ได้ แต่ในบางรายอาจไม่มีก็ได้ส่วนผลข้างเคียงอื่นๆ เช่น คลื่นไส้ อาเจียน ปวดท้อง ปวดหัว เวียนหัว เจ็บเต้านม เป็นต้น อาจเกิดขึ้นหรือไม่ก็ได้ หากเกิดขึ้น ก็จะเกิดภายในไม่กี่ชั่วโมงหลังทานยา และจะเป็นอยู่เพียง 1-2 วันเท่านั้น